I følge TV 2/NORD?s oplysninger så holder La Familia, der er en støttegruppe til Bandidos, indvielsesfest i de nye lokaler lige i centrum af byen. Politiet vil holde skarpt øje med festen.

TV2/NORD har tidligere kunnet afsløre at den Bandidos-relaterede bande La Familia er rykket ind i lokaler i forlystelsesgaden Jernbanegade i Hjørring. Det skal nu fejres med en housewarming lørdag aften. Politiet vil følge festen tæt, og der vil blive taget de fornødne forholdsregler, siger vicepolitiinspektør Poul Severinsen til TV2/NORD. La Familia er en pendant til rockergruppen Hells Angels støttegruppe AK 81.